****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 27.maijā **Nr.343**

(prot.Nr.21, 48.§)

**Par grozījumiem 2020.gada 28.maija noteikumos Nr.4**

**„Noteikumi par pašvaldības stipendiju piešķiršanas kārtību”**

Pamatojoties uz likuma “Par pašvaldībām” 12.pantu, 21.panta pirmās daļas 27.punktu, lai nodrošinātu veselības aprūpes pakalpojumu pieejamību Daugavpils iedzīvotājiem neatkarīgi no ģeogrāfiskiem ierobežojumiem, aizvien pieaugošo ārstniecības personu trūkumu Daugavpilī, ņemot vērā Domes Finanšu komitejas 2021.gada 27.maija atzinumu, Veselības aprūpes plānošanas komisijas 2021.gada 26.maija protokolu, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt ar Daugavpils pilsētas domes 2020.gada 28.maija lēmumu Nr.216 apstiprinātajos noteikumos Nr.4 “Noteikumi par pašvaldības stipendiju piešķiršanas kārtību” šādus grozījumus:

1. Papildināt ar 2.5.apakšpunktu šādā redakcijā:

„2.5. licencētā profesionālā bakalaura studiju programmā “Māszinības” studējošajiem.”.

1. Izteikt 8.punktu šādā redakcijā:

„8. Ārstniecības iestāde laika posmā no 1.augusta līdz 1.novembrim uz vienu mēnesi izsludina pretendentu pieteikšanos konkursam, pieņem pieteikumus un piecu dienu laikā pēc pieteikuma iesniegšanas termiņa beigām iesniedz tos izskatīšanai Komisijai. Vienlaikus ārstniecības iestāde iesniedz apliecinājumu, ka apņemas nodrošināt pretendentam darba slodzi atbilstoši noslēgtajam līgumam ar ārstniecības iestādi vismaz piecus gadus pēc rezidentūras/studiju programmas beigšanas.

1. Papildināt ar 13.3.apakšpunktu šādā redakcijā:

„13.3. profesionālajā bakalaura studiju programmā “Māszinības” studējošajam – 250 *euro* mēnesī uz 10 mēnešiem”.

1. Papildināt 16. un 17 punktu iekavās ar vārdiem „un profesionālā bakalaura studiju programmā “Māszinības” studējošajiem”.

Domes priekšsēdētājs *(personiskais paraksts)* I.Prelatovs